CELEX: 62021CN0637
Language: bg
Date: 2021-10-18 00:00:00
Title: Дело C-637/21: Преюдициално запитване от Raad van State (Нидерландия), постъпило на 18 октомври 2021 г. — K. R., друга страна: Staatssecretaris van Justitie en Veiligheid

17.1.2022   
            
            
               BG
            
            
               Официален вестник на Европейския съюз
            
            
               C 24/19
            
         
      Преюдициално запитване от Raad van State (Нидерландия), постъпило на 18 октомври 2021 г. — K. R., друга страна: Staatssecretaris van Justitie en Veiligheid
      (Дело C-637/21)
      (2022/C 24/25)
      Език на производството: нидерландски
      
         Запитваща юрисдикция
      
      Raad van State
      
         Страни в главното производство
      
      
         Жалбоподател: K. R.
      
         Друга страна: Staatssecretaris van Justitie en Veiligheid
      
         Преюдициални въпроси
      
      
                  1)
               
               
                  Трябва ли член 16, параграф 4 от Директива 2004/38/ЕО (1) на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите членки, за изменение на Регламент (ЕИО) № 1612/68 и отменяща директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО да се тълкува в смисъл, че всяко присъствие в приемащата държава членка на гражданин на Съюза с право на постоянно пребиваване, колкото кратко и да е то, е достатъчно, за да се прекъсне срок на отсъствие от приемащата държава членка, надвишаващ две последователни години?
               
            
                  2)
               
               
                  При отрицателен отговор на първия въпрос: какви аспекти трябва да се вземат предвид, за да се определи дали присъствието на такъв гражданин на Съюза в приемащата държава членка прекъсва срок на отсъствие от приемащата държава членка, надвишаващ две последователни години? Може ли в това отношение да се придаде значение на обстоятелството, че съответният гражданин на Съюза е преместил центъра си на интереси в друга държава членка?
               
            
         (1)  ОВ L 158, 2004 г., стр. 77; Специално издание на български език, 2007 г., глава 5, том 7, стр. 56.